《臞庵 其一》
宋代·释道举

竹里蓬茅掩棘扉，主人诗瘦带宽围。种成苜蓿先生饭，制就芙蓉隐者衣。

柳絮春江鱼婢至，荻花秋渚雁奴归。小溪短艇能容我，先向溪隈筑钓矶。

作者简介：释道举，字季若，江西书院僧。高宗绍兴十一年（一一四一），客居丹阳何氏庵，有诗名。事见《至顺镇江志》卷一九引《甘露举书记文集》。今录诗四首。